stanford-oval/wikipedia huggingface dataset:
Tietoresurssit

Tietoresurssit ovat aineettomia organisatoorisia resursseja, jotka luokitellaan henkilöstöresursseihin, rakenneresursseihin ja suhderesursseihin.
Henkilöstöresursseilla tarkoitetaan sisäisiä sidosryhmiä, kuten esimiestä ja työntekijää, ja heidän ominaisuuksiaan, eli tietoa, kykyjä, taitoja, kokemuksia ja innovatiivisuutta. Niistä on tulossa kriittisiä resursseja organisoinnille, etenkin koska ne edistävät kykyä reagoida ja sopeutua muuttuvaan ympäristöön.
Rakenneresurssit koostuvat kaikista niistä asioista, jotka jäävät organisaatioon, kun työntekijät ovat poistuneet rakennuksesta ja ovat jollain tavalla organisaation omistuksessa tai hallinnassa. Rakenneresursseihin sisältyy henkinen omaisuus ja infrastruktuuriresurssit. Immateriaalioikeudet ovat yrityksen omistuksessa ja lain suojaamia, ja niihin sisältyy patentteja, tavaramerkkejä ja tekijänoikeuksia. Infrastruktuuriset resurssit koostuvat organisaation ominaispiirteistä, kuten menetelmistä ja menettelytavoista, ja yksilöille tarjottavista organisointikonteksteista strategisten tavoitteiden saavuttamiseksi. Siksi rakenteellisiin resursseihin kuuluvat muun muassa kulttuuri, prosessit, rutiinit sekä tieto- ja verkottumisjärjestelmät.
Suhderesursseihin kuuluvat organisaation tuotemerkki ja imago markkinoilla sekä suhteet ulkoisiin sidosryhmiin (kuten hallitus, asiakkaat), yhteistyökumppanit ja jälleenmyyjät, toimittajat, asukkaat jne.). Organisaatiot eivät aina omista joitakin näistä resursseista, vaan ne ovat merkittäviä ja hallintaa vaativia suhteita.
Tietoresurssien luokittelua näihin kolmeen osaan kutsutaan henkiseksi pääomaksi ja se on kehys tietoresurssien ja niihin liittyvien elementtien ymmärtämiseen. Tästä seuraa, että tietoresurssien ja henkisen pääoman käsitteet käsittävät kaikenlaiset aineettomat organisaation lähteet, jotka voivat olla joko muodollisesti omistettuja, käytettyjä tai epävirallisesti käyttöön otettuja ja mobilisoituja.
Makira

| Makira |
| --- | --- |
 Makira ja lähisaaret
  
Maantiede
Muut nimet:  Hanuato'o
Saariryhmä:  Salomonin saaristo
Merialue:  Tyynimeri
Pinta-ala:  3 090 km²
Korkein kohta:  1 040 m
Valtio
Valtio:  Salomonsaaret
Provinssi:  Makira-Ulawa
Infobox OKNimi-testi OK: 
Makira eli Hanuato'o ('Vahva saari'), aiemmin San Cristóbal, on Salomonsaariin kuuluva saari Makira-Ulawan provinssissa.
Saaren pinta-ala on 3 090 neliökilometriä. Sen korkein kohta on vuoristossa 1 040 metrin korkeudessa.
Saarella elää kotoperäinen varpuslintulaji makiranuunilintu, jota ei tavata muualla.
Galleria

Paikallisia taloja Kirakiran rannalla.
Kirakiran rantaa auringonlaskun aikaan.
Aiheesta muualla

Kuvia tai muita tiedostoja aiheesta Makira Wikimedia Commonsissa
Eikesdalin kirkko

| Eikesdalin kirkko Eikesdal kyrkje |
| --- | --- |
 Kirkko vuonna 2012.
Sijainti:  Molde, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1866
Suunnittelija:  Jacob Wilhelm Nordan
Materiaali:  puu
Istumapaikkoja:  100
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Eikesdalin kirkko (norj. Eikesdal kyrkje) on Molden kunnassa Norjassa sijaitseva puinen pitkäkirkko vuodelta 1866.
Aiheesta muualla

Kuvia tai muita tiedostoja aiheesta Eikesdalin kirkko Wikimedia Commonsissa
Olavin kirkko

| Olavin kirkko Olavskirken |
| --- | --- |
 Kirkko vuonna 2012.
Sijainti:  Modum, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1976
Suunnittelija:  E. Jordan
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Olavin kirkko (norj. Olavskirken) on Modumin kunnassa Norjassa sijaitseva puukirkko vuodelta 1976.
Aiheesta muualla

Kuvia tai muita tiedostoja aiheesta Olavin kirkko Wikimedia Commonsissa
Var (departementti)

Var on Ranskan departementti numero 83, joka on saanut nimensä Var-joesta. Var sijaitsee Välimeren rannikolla, Provence-Alpit-Rivieran alueella Kaakkois-Ranskassa. Departementissa on 1 012 735 asukasta (2011), ja sen väestötiheys on 169,6 asukasta neliökilometrillä. Pinta-ala on 5 973 neliökilometriä. Departementti on jaettu 153 kuntaan, ja sen pääkaupunki (préfecture) on Toulon.
Var oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostui osasta aiempaa Provencen provinssia. Vuonna 1860 Varin itäisin osa yhdistettiin Ranskaan tuolloin liitetyn Nizzan kreivikunnan kanssa uudeksi Alpes-Maritimesin departementiksi , minkä vuoksi Varjoki ei enää virtaa Varin departementin alueella.
Departementista on neljä kylää päässyt Ranskan kauneimpien kylien järjestön Les Plus Beaux Villages de France jäseniksi: Bargème, Gassin, Seillans ja Tourtour.
Aiheesta muualla

Kuvia tai muita tiedostoja aiheesta Var (departementti) Wikimedia Commonsissa
Sähkövarasto

Sähkövarasto on laitos, johon varastoidaan sähköenergiaa johonkin muuhun energiamuotoon muunnettuna, ja josta se voidaan purkaa takaisin sähköksi.
Käyttötarkoitus

Sähkövarastoja käytetään tasaamaan sähköntuontannon ja kulutuksen vaihteluja sähköverkossa. Sähkövarastolla voidaan myös tasata kustannushuippuja.
Säätövoimalla tarkoitetaan sähköntuontannon ja kulutuksen vaihteluiden hallintaa. Koska kulutuksen ja tuotannon on vastattava toisiaan sähköverkossa, säätövoimalla voidaan vastata esimerkiksi häiriötilanteissa lisäämällä tuotantoa eri menetelmällä.
Sähkövarastotyyppejä

Yleinen sähkövarastotyyppi on pumppuvoimalaitos, jossa latausvaiheessa sähköenergialla pumpataan vettä korkealla sijaitsevaan vesialtaaseen mekaaniseksi potentiaalienergiaksi ja purkuvaihessa altaasta lasketaan vettä generaattoriin liitetyn vesiturbiinien läpi. Näin veden potentiaalienergia muutetaan liike-energian kautta sähköenergiaksi. 
Toinen yleinen sähkövarastointitapa perustuu akkuihin, joissa sähköenergia muunnetaan varastoinnin ajaksi kemialliseksi energiaksi.
Tällä hetkellämilloin? on olemassa seuraavan tyyppisiä sähkövarastoja:
pumppuvoimalaitos
akku
paineilmavarasto (tunnetaan lyhenteellä CAES, joka tulee sanoista compressed air energy storage)
nesteilmavarasto (tunnetaan lyhenteellä LAES, joka tulee sanoista liquid air energy storage)
vety ja synteettiset kemikaalit
vauhtipyörä
suprajohdevarasto (tunnetaan lyhenteellä SMES, joka tulee sanoista superconducting magnetic energy storage)
Tekniikat > Akkutekniikka

Akkutekniikalla toteutettu sähkövarasto pyrkii tasaamaan sähköntuotannon vaihteluita, joita esiintyy eräiden uusiutuvien energialähteiden myötä. Sähköverkkoon liitettävät akut voivat käyttää sinkki-bromiakkua tai suola-akkua (natrium). Aikaisemmilla sähkön tuotantotavoilla generaattoreiden inertia on auttanut lyhytaikaisen katkoksen tasaamiseen, mutta sähkön tuotantotapojen muuttuessa näiden merkitys sähköverkossa muuttuu.
Akuilla voidaan helpottaa myös kulutuspiikkejä lyhytaikaisesti. Aiemmin akkujen sijaan on käytetty nopeatoimisia kaasugeneraattoreita. Aurinko- ja tuulivoima eivät voi reagoida nopeaan kulutuksen vaihteluun, jolloin akut voivat auttaa.
Tekniikat > Vety ja ammoniakki

Sähköenergiaa voidaan varastoida muuntamalla se kemialliseksi energiaksi, jota voidaan myöhemmin käyttää esimerkiksi polttokennoilla tai polttomoottorilla. Muunnos voidaan tehdä vedyksi elektrolyysillä tai ammoniakiksi Haber-Bosch -menetelmällä.
Lainsäädäntö

Nykyisellään Suomen lainsäädännössä ei ole sähkövaraston käsitettä, joten sähkövarastot tulkitaan voimalaitoksiksi ja verotetaan sen mukaan.
Aiheesta muualla

Wikstedt, Mikko: Sähkövarastot osana virtuaalivoimalaitosta (PDF) (Insinöörityö)  2018. Metropolia Ammattikorkeakoulu. Viitattu 24.1.2023.
Sähkövarastojen järjestelmätekniset vaatimukset SJV2019 (PDF)  28.2.2020. Fingrid. Viitattu 24.1.2023.
Mitä on sähkön varastointi?, fortum.fi
Ikaalisiin rakennetaan Suomessa vielä harvinainen sähkövarasto, joka auttaa nopeissa tehonvaihteluissa, yle.fi
Inkoon sähkövarasto palvelee niin paikallisesti kuin koko järjestelmääkin (Arkistoitu – Internet Archive), caruna.fi
Røbekkin kirkko

| Røbekkin kirkko Røbekk kirke |
| --- | --- |
 Kirkko vuonna 2007.
Sijainti:  Molde, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1898
Suunnittelija:  Gabriel Smith
Materiaali:  puu
Istumapaikkoja:  290
Lisää rakennusartikkeleitaArkkitehtuurin teemasivulla
Røbekkin kirkko (norj. Røbekk kirke) on Molden kunnassa Norjassa sijaitseva puinen pitkäkirkko vuodelta 1898.
Aiheesta muualla

Kuvia tai muita tiedostoja aiheesta Røbekkin kirkko Wikimedia Commonsissa
Paltusmäen tuulivoimapuisto

| Paltusmäen tuulivoimapuisto |
| --- | --- |
Valtio:  Suomi
Sijainti:  Pyhäjoki
Koordinaatit:  64°25′23″N, 24°10′12″E
Rakentaminen alkoi:  syksyllä 2018 
Sähköverkkoon:  elokuussa 2020 
Valmistunut:  syksyllä 2020 
Perustaja:  Smart Windpower Oy 
Rakennuttaja:  Energiequelle 
Omistaja:  Energiequelle 
Operaattori:  Energiequelle & Encavis 
Tuulivoimapuisto
Tyyppi:  maatuulivoimalaitos
Liittymisjännite:  110 kV 
Korkeus:  12–15 m 
Pinta-ala:  56 ha 
Tuulivoimalat:  5 × Enercon E147 (4,3 MW) 
Kapasiteetti:  21,5 MW  
Vuosituotanto:  76 GWh 
 fiPaltusmäen tuulivoimapuisto 
Paltusmäen tuulivoimapuisto on Pohjois-Pohjanmaalla Pyhäjoen Rajaniemellä sijaitseva tuulivoimapuisto, jossa toimii 5 tuulivoimalaitosta. Niiden kokonaiskapasiteetti on 22 megawattia ja vuosituotanto on noin 76 gigawattituntia. Tuulivoimapuiston on rakentanut, sen omistaa ja sitä operoi saksalainen Energiequelle Encaviksen avustamana. Tuulivoimapuistoa hallinnoidaan yhtiön Paltusmäen Tuulivoima Oy kautta .
Yleistä

Tuulivoimapuisto sijaitsee valtatien 8 varressa Yppärin ja Pyhäjoen kirkonkylän puolivälissä, noin 6 kilometriä Pyhäjoen kirkolta etelään. Voimala-alue sijaitsee Paltusmäen, Aittakankaan ja Kitinhaan seuduilla, Salkkarin ja Lahden peltoalueiden välissä. Sen maat kuuluvat yksityisille maanomistajille. Paikallisten asuinrakennukset sijaitsevat lännessä noin 1,1 kilometrin etäisyydellä ja pohjoisessa noin 1,3 kilometrin etäisyydellä lähimmästä tuulivoimalasta. Lähimpään loma-asuntoon on etäisyyttä noin 2,4 kilometriä. Loma-asutus sijaitsee pääasiassa meren rannikolla. Alueen vieressä toimii aikaisemmin rakennettu moottorirata. Tuulipuiston pituus on 1,1 kilometriä, leveys 0,9 kilometriä, ja kaikki voimalaitokset sisällensä sulkevan alueen pinta-ala on 56 hehtaaria. Tuulipuistoksi kaavoitetun alueen pinta-ala on 3,2 neliökilometriä.
Tuulivoimalaitokset ovat saksalaisen Enerconin valmistamaa E147-mallia, jonka napakorkeus on 132 metriä, tuuliturbiinin halkaisija 147 metriä, ja jonka kapasiteetti on 4,3 megawattia. Voimalat sijaitsevat 12–15 metrin korkeudella mpy. ja niiden enimmäiskorkeus on 210 metriä maanpinnasta. Kunkin voimalaitoksen perustus vaati 500 kuutiometriä betonia. Voimaloiden tuottama sähkö johdetaan maakaapeleissa 20–45 kilovoltin jännitteellä alueen sisällä sijaitsevalle kytkinkaapille. Sieltä tuotettu sähkö johdetaan maakaapeleissa edelleen valtatielle ja sen reunaa seuraten Elinian omistamalle Pyhäjoen sähköasemalle, jossa sähkö kytketään 110 kilovoltin jännitteellä kantaverkkoon.
Historiaa

Hankkeen perustaja on Smart Windpower Oy, joka suunnitteli tuulivoimapuiston rakenteen. Tuulipuistoon liittyvä yritys perustettiin marraskuussa 2013 . Tuulivoimapuiston kaavaluonnos asetettiin julkisesti nähtäville marraskuuksi ja joulukuuksi vuonna 2013, ja se sisälsi seitsemän tuulivoimalaitoksen suunnitelman. Seuraavaksi laadittu kaavaehdotus oli nähtävillä joulukuusta 2014 tammikuuhun 2015, ja siinä oli kahdeksan tuulivoimalaitosta. Alueen Natura-arviointi vähensin voimaloiden lukumäärää kuuteen ja siitä otettiin vielä yksi pois kaava-alueen rajan läheisyyteen vedoten. Osayleiskaavaa käsiteltiin kunnanhallituksessa maaliskuussa 2015 . Pyhäjoen kunnanvaltuusto hyväksyi tuulipuiston osayleiskaavan huhtikuussa 2015 ja siitä tuli lainvoimainen kesäkuussa 2015 . Myös rakentamisluvat myönnettiin vuonna 2015. Tuulipuiston perustamisen rahoitus järjestyi, kun saksalainen Energiequelle GmbH teki tuulivoimapuiston rakentamisesta tarjouksen, joka hyväksyttiin elokuussa 2016 . Tuulipuiston rakentaminen alkoi syksyllä 2018 ja sen pohjatyöt valmistuivat toukokuussa 2021. Heinäkuussa 2020 uutisoitiin neljännen tuulivoimalaitoksen pystyttämisestä. Elokuussa 2020 Energiequellen Suomen yksikkö tiedotti, että sen Suomen ensimmäinen, Paltusmäen tuulivoimapuisto, alkoi tuottaa sähköenergiaa sähköverkkoon. Tuulivoimapuisto tuottaa sähköä markkinaehtoisesti ilman valtion tukea.
We Are The Mess

| We Are The Mess Eskimo Callboy |
| --- | --- | --- |

Studioalbumin tiedot
 Julkaistu: 10 tammikuuta 2014
 Kesto: 34.34
 Levy-yhtiö: Redfield Records
Eskimo Callboyn muut julkaisut
| Bury Me In Vegas 2012 | We Are The Mess 2014 | Crystals 2015 |
We Are The Mess on saksalaisen metalcore yhtyeen Eskimo Callboyn vuonna 2014 julkaisema toinen studioalbumi.
Kappaleet

Cstpr – 1.17
We Are The Mess – 3.11
Party at the Horror House – 3.34
Blood Red Lips – 3.35
Never Let You Know – 3.20
elchtransformer – 1.22
Jugger Swagger – 3.21 (feat. BastiBasti, Deuce)
Ghosts Of The Night – 3.28
FInal Dance – 3.25
Voodoo Dance – 3.14
Broadway`s Gonna Kill Us – 3.45
R X L – 0.57
Pendulum (yhtye)

| Pendulum |
| --- | --- |

 Pendulum esiintymässä Lontoossa marraskuussa 2007.
Tiedot
Toiminnassa:  2002–2012, 2016–
Tyylilaji:  jump-up, big beat, electronic rock, electronica, drum’n’bass, liquid drum’n’bass, house, vaihtoehtorock, drumstep, heavy metal, hard rock, dubstep, electro house, reggae
Kotipaikka:   Perth, Australia  Lontoo, Englanti, Yhdistynyt kuningaskunta
Laulukieli:  englanti
Jäsenet:  Rob Swire, laulu, MIDI kitara, syntetisaattori, tuottaja (2002–)  Gareth McGrillen, DJ, bassokitara, taustalaulu (2002–)  El Hornet, DJ (2002–)  KJ Sawka, rummut (2009–)  Peredur ap Gwynedd, sähkökitara (2002–) 
Entiset jäsenet:  Paul Kodish, rummut (2006–2009)  Ben Verse, MC (2006–2016) 
Levy-yhtiö:  Breakbeat Kaos   EarStorm Records   Warner Music Group   Atlantic Records  
Aiheesta muualla
Kotisivut
Infobox OKNimi-testi OK: 
Pendulum on australialainen electronic rock -yhtye. Vuonna 2003 Pendulum siirtyi Australiasta Isoon-Britanniaan.
Yhtyeen hajottua vuonna 2012 se jatkoi esiintymistä duona, johon kuului yhtyeen kaksi jäsentä, DJ El Hornet ja MC Ben Verse. Yhtye teki paluun täydellä kokoonpanolla Ultra Music Festivaleilla maaliskuussa 2016.
Pendulumin esittämä musiikki on tavallisesti raskasta, rytmikästä drum’n’bass-biittiä yhdistettynä mataliin, suriseviin bassolinjoihin ja päällystettynä syntetisaattorisooloilla. Yhtye on tehnyt monia remix-versioita muiden artistien kappaleista, tunnetuimpana The Prodigyn ”Voodoo People”.
Myös Pendulumia on remiksattu. Vuonna 2006 Against the Gain Records julkaisi Noisian tekemän ”Painkiller”-kappaleen remiksin ja house-tuottaja Madeon on remixannut Pendulumin kappaleen ”The Island Pt. 1 Dawn” vuonna 2010. ”Slam” on edelleen heidän suurin hittinsä: se nousi Ison-Britannian singlelistalla sijalle 34. Pendulumin vokalisti Rob Swire on myös mukana elektronista musiikkia tuottavan kanadalaisen deadmau5:n kappaleissa ”Ghosts ’n’ Stuff” sekä ”Monophobia”.
Historia

Pendulum julkaisi debyyttialbuminsa Hold Your Colourin vuonna 2005. Albumi sai kriitikoilta hyvän vastaanoton sekä Isossa-Britanniassa että Australiassa. Toinen albumi, In Silico julkaistiin Euroopassa 12. toukokuuta 2008, ja Yhdysvalloissa 13. toukokuuta 2008. 24. maaliskuuta 2010 vaihtoi rumpalinsa Paul Kodishin Kevin Sawkaan (paremmin tunnettuna KJ Sawka). Vuonna 2011 yhtye ilmoitti julkaisevansa uuden albumin vuonna 2013.
Pendulum on julkaissut yhteistyössä Freestylersin kanssa singlen ”Fasten Your Seatbelts”. ”Tarantula”-singlellä esiintyvät vokalisteina MC $pyda ja Freestylersin Tenor Fly.
Historia > Hajoaminen (2012)

Kesäkuussa 2012 yhtyeen laulaja Rob Swire tiedotti Twitterissä keskittyvänsä jatkossa basisti Gareth McGrillenin kanssa Knife Party -yhtyeen toimintaan. Samalla kävi ilmi, ettei Pendulum enää esiinny konserteissa, ja ettei yhtye julkaise uutta albumia vuonna 2013 kuten aiemmin oli ilmoitettu.
Yhtyeen kitaristi Peredur ap Gwynedd ryhtyi soolouralle ja esiintyy nykyään tunnettujen elektronisen musiikin tuottajien kanssa. Marraskuussa 2012 rumpali Kevin ”KJ” Sawka tiedotti keskittyvänsä jatkossa Destroid-yhtyeen toimintaan yhdessä dubstep-tuottajien Excisionin ja Downlinkin kanssa. Yhtyeen DJ Paul ”El Hornet” Harding ja MC Ben ”The Verse” Mount esiintyvät vielä Pendulumina DJ-seteillä.
Historia > Paluu ja uusi levy (2014–)

Maaliskuussa 2016 yhtye teki paluun täydellä kokoonpanolla Miamissa Ultra Music Festivaleilla.
Kesäkuussa 2021 yhtye julkaisi EP:n Elemental.
Jäsenet

Paul ja Ben tekevät DJ-settejä.
Rob Swire – laulu, syntetisaattori, tuottaja (2002–)
Gareth McGrillen – bassokitara, taustalaulu (2002–); MC (2016–)
Paul Harding – DJ (2002–)
Peredur ap Gwynedd – kitarat (2002–)
Kevin Sawka – rummut (2009–)
Paul Kodish – rummut (2006–2009)
Ben Mount – MC (2006–2018)
Diskografia > Albumit - Pendulumin omat

Hold Your Colour (2005) UK Dance #3 (2007), UK Indie #5 (2007)
In Silico - 12. toukokuuta 2008
Immersion - 24. toukokuuta 2010
The Reworks - 2018
Diskografia > Albumit - Pendulumin miksaamat

Junglesound Vol.2 (2004)
Jungle Sound Gold (2006)
Diskografia > Miksaukset

Pendulum Essential Mix (2006)
Diskografia > Singlet

Vault (2003)
Spiral / Ulterior Motive, (2003)
Back 2 You / Still Grey, (2004)
Another Planet / Voyager, (2004) #43 UK
Submarines (Pendulum Remix)/ Submarines, DJ Fresh, (2004)
Bacteria (Pendulum Remix), Ed Rush & Optical, (2005)
Guns At Dawn, DJ Baron featuring Pendulum, (2005) #71 UK
Tarantula / Fasten Your Seatbelt, featuring The Freestylers, (2005) #60 UK
Slam / Out Here, (2005) #34 UK
Voodoo People (Pendulum Remix), The Prodigy, (2005)
Hold Your Colour (Bi-Polar Remix) / Streamline, (2006)
No One Knows, (2006)
Painkiller / Jump N Twist, Pendulum vs The Freestylers feat. Sir Real, (2006)
Distress Signal, (2007)
Blood Sugar/Axle Grinder, (2007) #62 UK
Granite (2007)
Propane Nightmares (2008)
The Other Side (2008)
Watercolour (2010)
Witchcraft (2010)
The Island (2010)
Crush (2011)
Ransom (2011)
Driver / Nothing For Free (2020)
Come Alive (2021)
Louder Than Words (2021)
Halo (2023)
Colourfast (2023)
Mercy Killing (2023)
Diskografia > DVD:t

Live at Brixton Academy (2009)
Diskografia > Muut

Breakbeat Kaos Present - Junglesound II - The Bassline Strikes Back (Fresh & Pendulum :: Kingston Vampires & Pendulum :: Masochist)
The Sideshow EP (Pendulum :: Toxic Shock)
Just A Ride [Adam F & Pendulum RMX] / [Fatboy Slim RMX]
Paranoia EP (Trail Of Sevens)
Pack Of Wolves [Pendulum RMX] / [Matrix RMX]
Pendulum / Concord Dawn Function (Tonite [Pendulum RMX] / Apollo 13)
deadmau5 - "Ghosts N' Stuff" featuring Rob Swire (single)
Esiintymiset Suomessa

| --- | --- |
 15. marraskuuta 2008 – Voimala, Helsinki (DJ-setti)  9. lokakuuta 2009 – Voimala, Helsinki (DJ-setti)  18. kesäkuuta 2010 – Provinssirock, Seinäjoki  17. joulukuuta 2010 – The Circus, Helsinki (DJ-setti)  18. joulukuuta 2010 – Kaapelitehdas, Helsinki  18. kesäkuuta 2011 – Provinssirock, Seinäjoki  15. elokuuta 2011 – On the Beach, Helsinki (DJ-setti)  30. syyskuuta 2011 – Joensuu Areena, Joensuu (DJ-setti)  1. lokakuuta 2011 – The Circus, Helsinki (DJ-setti)  10. helmikuuta 2012 – Pakkahuone, Tampere (DJ-setti)  11. helmikuuta 2012 – Club Teatria, Oulu (DJ-setti)  30. huhtikuuta 2012 – Renegade Festival 2012, Helsinki (DJ-setti) (peruuntui)  16. kesäkuuta 2012 – Renegade Electrostage, Provinssirock, Seinäjoki (DJ-setti)  2. marraskuuta 2012 – Rewell Center, Vaasa (DJ-setti) :  3. marraskuuta 2012 – Caribia Areena, Turku (DJ-setti)  5. joulukuuta 2012 – Renegade Winter Festival 2012, Helsinki (DJ-setti)  6. joulukuuta 2012 – Renegade Winter Festival 2012, Joensuu (DJ-setti)  7. joulukuuta 2012 – Renegade Winter Festival 2012, Oulu (DJ-setti)  8. joulukuuta 2012 – Renegade Winter Festival 2012, Jyväskylä (DJ-setti)  9. elokuuta 2013 – Jurassic Rock, Mikkeli (DJ-setti)  17. elokuuta 2013 – Weekend Festival, Helsinki (DJ-setti)  19. kesäkuuta 2015 – Himos Festival, Himos (DJ-setti)  18. heinäkuuta 2015 – Solar Sound Festival, Seinäjoki (DJ-setti)  24. kesäkuuta 2016 – RMJ, Rauma (DJ-setti)  23. kesäkuuta 2017 – RMJ, Rauma (Live)  5. elokuuta 2017 – Weekend Festival, Helsinki (Live)  22. maaliskuuta 2019 – The Circus, Helsinki (DJ-setti)  9. elokuuta 2019 – Aurafest, Turku, (DJ-setti)  1. heinäkuuta 2022 - Provinssi, Seinäjoki, (Live)  15. syyskuuta 2023 – Tullisali, Oulu, (DJ-setti)  28. kesäkuuta 2024 - Tuska Festival, Helsinki, (Live)
Aiheesta muualla

Virallinen sivusto (Arkistoitu – Internet Archive) (englanniksi)
Live, Melbourne 2010
Gustaf Wrede af Elimä
Kirjallisuutta

Parkanon parooni : ihminen roolin ja tarinoiden takana, Mäkynen-Schouwvlieger, Aune, Parkano-seura, 1994
Aiheesta muualla

Parkanon Parooni, Aamulehti 05.10.1929, nro 272, s. 10, Kansalliskirjaston digitaaliset aineistot
Vieraita ja arkiahertelua Lapuan kansliassa (Parkanon parooni Vihtori Kosolan vieraana Lapualla), Hakkapeliitta, 09.12.1930, nro 50, s. 19, Kansalliskirjaston digitaaliset aineistot
Kirkkoherra Armas Aavikko : Parkanon parooni rengasmatkalla Valamoon, Aamulehti, 15.08.1937, nro 217, s. 16, Kansalliskirjaston digitaaliset aineistot
G. Paaer : Parkanon parooni, Suomen Kuvalehti, 02.04.1938, nro 13, s. 25, Kansalliskirjaston digitaaliset aineistot
"Parkanon Parooni", Helsingin Sanomat, 26.10.1939, nro 289, s. 6Kansalliskirjaston digitaaliset aineistot
Muutamia piirteitä Parkanon Paroonista eli vapaaherra Gustaf Wredestä, Uusi Suomi, 19.11.1939, nro 313, s. 22, Kansalliskirjaston digitaaliset aineistot
Tulistinhöyryveturi

Tulistinputkisto veturin höyrykattilan sisällä.
Tulistinhöyryveturi on erityisellä tulistimella eli lisäputkistolla varustettu höyryveturi, joka pystyy käyttämään polttoaineen hyödykseen paremmin ja antaa paremman tehon kuin vanhempi ns. märkähöyryveturi.
Tulistinputket on sijoitettu tuliputkien joukossa kulkeviin laajempiin ns. lieskaputkiin ja ne yhdistävä valtaputken päähän kytketty tulistimen laatikko puolestaan nokikaappiin.
Höyryliikenteen loppuaikoina lähes kaikki veturit olivat tulistintyyppisiä.
Tätä kirjoitettaessa (2007) vanhin ajokuntoinen tulistinveturi Suomessa on Jokioisten Museorautatien käytössä oleva LWR6 (Tampella 141/1909, 2-8-0).
Kesken kunnostusta olevan Karjalankosken rautatien kakkosveturin (Krauss 4283/1900, 0-4-0 wt, ex Kaukas 2), tulistinkattila on Lokomon vuonna 1939 valmistama alkuperäistä suurempi uudiskappale, alun perin veturi oli märkähöyrytyyppinen.
Tulistajaveturi Hk 5, "Pikku Tulistaja" 497 Haapamäen höyryveturipuistossa
LWR6. Suomen vanhin ajokuntoinen tulistinveturi ajossa Jokioisten museorautatiellä
Crystals (Eskimo Callboyn albumi)

| Crystals Eskimo Callboy |
| --- | --- | --- |

Studioalbumin tiedot
 Julkaistu: 8. toukokuuta 2015
 Kesto: 39.00
 Levy-yhtiö: Airforce1 Records, Spinefarm Records
Eskimo Callboyn muut julkaisut
| We Are The Mess 2014 | Crystals 2015 | The Scene 2017 |
Crystals on saksalaisen metalcore-yhtyeen Eskimo Callboyn studioalbumi, joka julkaistiin 8. toukokuuta 2015.
Kappaleet

Pitch Blease – 3.18
Baby (T.U.M.H.) – 3.13
My Own Summer – 3.41
Kill Your Idols – 3.53
Ritual – 0.33
Monster – 2.55
Best Day – 3.48
2 Fat 2 Furious – 3.46
F.D.M.D.H. – 1.49
Paradise In Hell – 3.18
Crystals – 3.38
Walk On The Thin Line – 3.52
Closure – 1.10